Diari Oficial de la Generalitat Valenciana


Sumari del DOGV 6011, del 12-05-2009 (2009/5042)

RESOLUCIÓ de 27 de gener de 2009, del Servici Territorial d'Energia de Valencia, sobre l'autorització administrativa d'instal·lació de gasos liquats del petroli. Expedient número CBREDE 2007/24/46.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6011

Data del DOGV
:   12-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5042


Data del document
:   27-01-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Beneixida
    * petroli
    * empresa privada

RESOLUCIÓ de 27 de gener de 2009, del Servici Territorial d'Energia de Valencia, sobre l'autorització administrativa d'instal·lació de gasos liquats del petroli. Expedient número CBREDE 2007/24/46. [2009/5042]  
Una vegada sotmés a tràmit l'expedient iniciat en este Servici Territorial a sol·licitud del peticionari i relatiu a la instal·lació de gasos liquats del petroli més avall indicada.  
Publicada i en vigor la Llei 12/2007, de 2 de juliol, BOE 03.07.2007, per la qual es modifica la Llei 34/1998, de 7 d'octubre, BOE de 08.10.1998, del Sector d'Hidrocarburs, així com el Reial Decret 919/2006, de 28 de juliol, BOE de 04.09.2006, pel qual s'aprova el reglament tècnic de distribució i utilització de combustibles gasosos i les seues instruccions i tècniques complementàries.  
Vist que, per mitjà d'un escrit de 22 de juliol de 2008, l'empresa Gas Natural Cegás presenta una al·legació en la qual manifesta que és d'aplicació l'article 46 bis, apartat 5, de la Llei del Sector d'Hidrocarburs en la redacció donada per la Llei 12/20863, de 2 de juliol, on s'establix que «les autoritzacions a què es referix l'apartat 1 d'este article seran atorgades per l'administració competent..., amb valoració de la conveniència de dissenyar i construir les instal·lacions compatibles per a la distribució de gas natural...»  
Vist que, per mitjà d'un escrit de 3 de setembre de 2008, l'empresa Repsol Butano, SA, presenta un escrit en el qual manifesta, en l'al·legació segona, que «Repsol Butano té justificada la compatibilitat de gas natural per a la xarxa de distribució dissenyada, d'acord amb el projecte presentat».  
Este Servici Territorial, en l'àmbit de les competències que té atribuïdes, resol atorgar al peticionari autorització administrativa de la instal·lació de gasos liquats del petroli que s'indica:  
Expedient: CBREDE/2007/24/46.  
Peticionari: Repsol Butano, SA.  
Objecte de la petició: autorització per a instal·lació de subministrament de gas canalitzat per mitjà de depòsits fixos de GLP i xarxa de distribució en el nucli urbà de Beneixida.  
Emplaçament/zona geogràfica: Beneixida (València).  
Característiques principals: dos depòsits fixos aeris de GLP de 49,50 m³ cada un.   
Pressupost: 190.272,51 € (cent noranta mil dos-cents setanta-dos euros amb cinquanta-un cèntims d'euro)  
La present autorització administrativa s'atorga a l'empara del que disposa l'article 3.3 apartat d) de la Llei 34/1998, en la redacció donada per la Llei 12/2007, i quedarà sotmesa a les condicions següents:  
I. El titular d'esta constituirà en el termini d'un mes, a partir de la data de la notificació de la present resolució una garantia per valor de 3.805 euros, import del dos per cent del pressupost de la instal·lació que figura en l'expedient de sol·licitud, que s'haurà de presentar en el Servici Territorial d'Energia de València, per a garantir el compliment de les seues obligacions, de conformitat amb l'article 46 bis punt 5 de la Llei 34/1998, en la redacció donada per la Llei 12/2007.  
La dita fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
II. El titular tindrà els drets i les obligacions que reglamentàriament estiguen regulats en cada moment. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas.   
III. La present autorització s'entén sense perjuí i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 46 bis punt 5 de la Llei 34/1998, en la redacció donada per la Llei 12/2007.  
IV. La present autorització s'atorga sense perjuí de tercers i es deixen fora de perill els drets particulars.  
V. La determinació de les tarifes i del règim econòmic que s'apliquen per al subministrament de gasos liquats del petroli es regirà per les disposicions vigents en cada moment.  
VI. Durant la construcció de la instal·lació s'hauran d'observar els requisits següents:  
1. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
2. Les instal·lacions hauran d'estar acabades dins del termini de sis mesos, comptadors a partir de l'endemà de la recepció d'esta resolució.  
3. Abans de l'acceptació de la xarxa de distribució, l'empresa subministradora haurà de comprovar totes les seues parts, d'acord amb el que disposa el reglament de xarxes i connexions de combustibles gasosos i instruccions MIG (punt 9. Posada en servici del reglament).   
4. El titular donarà compte de l'acabamentg de les obres per mitjà de la presentació de la sol·licitud d'acta de posada en servici, a la qual s'adjuntarà la documentació tècnica ressenyada en la legislació específica aplicable a les instal·lacions objecte de projecte.  
Junt amb la dita documentació s'aportarà el certificat/els certificats de l'organisme/dels organismes de control autoritzat/autoritzats d'haver realitzat amb resultat favorable les inspeccions i les proves en emplaçament previst en compliment del que establix el Reglament d'Aparells de Pressió, així com del compliment de la reglamentació aplicable a les instal·lacions d'emmagatzemament de gasos liquats del petroli en depòsits fixos i l'aplicable a xarxes i connexions de combustibles gasosos.  
VII. D'Acord amb el que establix l'article 46 bis punt 10 de la Llei 34/1998, en la redacció donada per la Llei 12/2007, el titular d'instal·lacions o, si és el cas, els usuaris seran responsables que les seues instal·lacions complisquen les condicions tècniques i de seguretat que reglamentàriament siguen exigibles així com del seu correcte manteniment.  
Podrà ser causa de revocació de la present resolució l'incompliment de les condicions imposades en esta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra esta resolució, que no posa fi a la via administrativa, pot interposar-se recurs d'alçada davant de la Direcció General d'Energia de la Conselleria d'Infraestructures i Transport (c/ de Colom, 1, 46480 València), en el termini d'un mes, comptador a partir de l'endemà de la notificació de la present, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.  
València, 27 de gener de 2009.- El cap del Servici Territorial d'Energia: Enrique Climent Sirvent.